ԵՐԵՎԱՆ, 12 ԴԵԿՏԵՄԲԵՐԻ, ԱՐՄԵՆՊՐԵՍ: Քուվեյթի Ազգային առաջնորդարանի դրամահավաքի տիկնանց հանձնախմբի և Քուվեյթում ՀՀ դեսպանության մասնակցությամբ դեկտեմբերի 9-10-ը Քուվեյթի Սրբոց Վարդանանց եկեղեցու «Արարատ» սրահում տեղի է ունեցել Ամանորի և Սուրբ Ծննդյան տոնավաճառ, որի բացումն իրականացրել է Քուվեյթում ՀՀ դեսպանի տիկին Լիլիթ Գալստյան-Բադեյանը։ Այս մասին Ինչպես «Արմենպրես»-ին տեղեկացրին ՀՀ արտաքին գործերի նախարարության մամուլի, տեղեկատվության և հասարակայնության հետ կապի վարչությունից՝ հավելելով. «Տոնավաճառի բացման արարողությանը ներկա էին Քուվեյթում ՀՀ արտակարգ և լիազոր դեսպան Մանվել Բադեյանը, Լիբանանի Հանրապետության դեսպան Մահեր Խեյրը, Մեծ Բրիտանիայի, Բելգիայի, Ռուսաստանի, Պաղեստինի դեսպանությունների առաջին տիկնայք, Սրբոց Վարդանանց եկեղեցու հոգևոր հովիվ Արտակ քահանա Քեհյայանը, ազգային մարմինների ու միությունների ներկայացուցիչներ: